section_heading: Životopis
paragraph_text: Zbog optužbi da je iznosio papir i drugi materijal iz poduzeća u kojem je radio, otpušten je s posla, a potom i uhićen. U splitskom zatvoru se upoznao s Vickom Krstulovićem i drugim članovima KPJ, preko kojih je stekao prva saznanja o radničkom pokretu. Poslije izlaska iz zatvora angažirao se u radu radničkog pokreta, zbog čega je poslije donošenja Zakona o zaštiti države, 1921. godine, uhićen i osuđen na tri godine zatvora. Na robiji u Lepoglavi nastavio je svoju revolucionarnu aktivnost, postavši član, tada ilegalne, Komunističke partije Jugoslavije.